APSTIPRINĀTS

Ventspils novada domes

iepirkuma komisijas

2018.gada 3.augusta sēdē

protokols Nr. VND 2018/44/1

Iepirkuma komisijas priekšsēdētājs

/M.Dadzis /

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**VENTSPILS NOVADA PAŠVALDĪBA**

**Atbilstoši Publisko iepirkumu likuma 9. pantam**

**IEPIRKUMA NOLIKUMS**

„**Automašīnas iegāde Ventspils pašvaldības vajadzībām**”

**Nr.** **VND 2018/44**

**Ventspilī, 2018**

# VISPĀRĪGĀ INFORMĀCIJA

## Iepirkuma identifikācijas numurs.

## VND 2018/8

## Pasūtītājs:

|  |  |
| --- | --- |
| Pasūtītāja nosaukums: | Ventspils novada pašvaldība |
| Adrese: | Skolas iela 4, Ventspils, LV-3601 |
| Reģistrācijas numurs: | 90000052035 |
| Tālruņa numurs: | 63629492 |
| Faksa numurs: | 63622231 |
| E-pasta adrese: | juris.krilovskis@ventspilsnd.lv |
| Kontaktpersonas | Ventspils novada pašvaldības Iepirkumu nodaļas vadītājs Juris Krilovskis, tālr. 63629492, 29145212. |

* 1. Iepirkuma nolikuma un citu ar to saistīto dokumentu saņemšanas kārtība.
     1. Iepirkuma „Automašīnas iegāde Ventspils pašvaldības vajadzībām”, iepirkuma identifikācijas Nr.VND2018/44, nolikumu, turpmāk tekstā – Nolikums, un ar to saistītos dokumentus ieinteresētie piegādātāji var saņemt uzreiz pēc paziņojuma par līgumu publicēšanas Iepirkumu uzraudzības biroja mājas lapā, minētajā paziņojumā norādītajā Pasūtītāja mājas lapā internetā [www.ventspilsnovads.lv](http://www.ventspilsnovads.lv) sadaļā Iepirkumi.

# 2.INFORMĀCIJA PAR IEPIRKUMA PRIEKŠMETU

# 2.1. Iepirkuma priekšmets – automašīnas iegāde Ventspils pašvaldības vajadzībām saskaņā ar Iepirkuma Nolikuma Tehniskajās specifikācijā (nolikuma 2.pielikums) norādītajām prasībām.

# Piegādes vieta – Ventspils novada dome - Skolas iela 4, Ventspils.

# Līguma izpildes termiņš: 150 (viens simts piecdesmit) dienas no līguma noslēgšanas.

# Pakalpojuma apmaksa – Pasūtītājs maksājumus veic līguma apmaksu 10 darba dienu laikā pēc nodošanas - pieņemšanas akta parakstīšanas un rēķina saņemšanas. Pieņemšanas nodošanas akts tiek sastādīts, kad piegādātājs piegādājis un pasūtītājs pārbaudījis piegādāto automašīnu.

1. **Piedāvājuma iesniegšana**
   1. Pretendenti piedāvājumus var iesniegt līdz **2018.gada 14.augustam, plkst.10:00** Ventspils novada domē, Skolas ielā 4, Ventspilī, 10.kab., piedāvājumus iesniedzot personīgi vai atsūtot pa pastu. Pasta sūtījumam jābūt saņemtam šajā punktā norādītajā adresē līdz šajā punktā minētajam termiņam. Iesniegtie piedāvājumi ir Pasūtītāja īpašums. Piedāvājums, kas tiks iesniegts pēc minētā termiņa, netiks atvērts un tiks atdoti iesniedzējam.
   2. Pretendents, iesniedzot piedāvājumu, var pieprasīt apliecinājumu tam, ka piedāvājums saņemts (ar norādi par piedāvājuma saņemšanas laiku).
   3. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā Ventspils novada domē, Skolas ielā 4, Ventspilī, darbdienās, apmainot piedāvājumus. Piedāvājuma atsaukšanai ir bezierunu raksturs un tā izslēdz pretendentu no tālākas dalības konkursā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas brīdis.
   4. Piedāvājumu atvēršana ir slēgta un tajā piedalās komisijas locekļi un nepieciešamības gadījumā arī komisijas pieaicināti speciālisti un eksperti.
   5. Piedāvājumi, kas nav iesniegti šajā nolikumā noteiktajā kārtībā, nav noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim, vai kas iesniegti pēc norādītā piedāvājumu iesniegšana termiņa, netiek izskatīti un tiek atdoti atpakaļ iesniedzējam.
2. **Cita informācija**
   1. Pretendents sedz visus izdevumus, kas saistīti ar piedāvājumu sagatavošanu un iesniegšanu Pasūtītājam. Iesniegtie piedāvājumi, izņemot nolikumā noteiktos gadījumus, ir Pasūtītāja īpašums un Pretendentam netiek atdoti.
   2. Ja piedāvājumu iesniedz personu grupa vai personālsabiedrība, piedāvājumā papildus norāda personu, kas iepirkumā pārstāv attiecīgo personu grupu vai personālsabiedrību, kā arī katras personas atbildības sadalījumu.
3. **Piedāvājuma noformējums**
   1. Pretendents var iesniegt tikai vienu piedāvājumu vienā variantā.
   2. Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem un dzēsumiem 1 (vienā) eksemplārā.
   3. Piedāvājuma dokumentiem jābūt sastādītiem latviešu valodā. Citā valodā sagatavotiem piedāvājuma dokumentiem jāpievieno Pretendenta apliecināts tulkojums latviešu valodā;
   4. Piedāvājums jāiesniedz caurauklots, sanumurētām lapām, uz pēdējās lapas auklu gali jānostiprina ar uzlīmi, uz uzlīmes jābūt norādītam lapu skaitam, uzlīmei jābūt apzīmogotai un parakstītai ar pretendenta paraksttiesīgas amatpersonas parakstu;
   5. Piedāvājuma dokumentus jāiesniedz aizlīmētā un aizzīmogotā aploksnē tā, lai piedāvājumā iekļautā informācija nebūtu pieejama līdz piedāvājumu atvēršanas brīdim ar norādi:

**PIEDĀVĀJUMS**

**Nr. VND2018/44**

**„Automašīnas iegāde Ventspils pašvaldības vajadzībām”**

**Pretendenta nosaukums**

**Pretendenta adrese**

Norāde: **Neatvērt līdz 2018.gada 14.augustam plkst.10:00**

1. **Nosacījumi pretendenta dalībai iepirkumā**
   1. Pasūtītājs atbilstoši Publisko iepirkumu likuma 9. panta 8. daļai izslēgs Pretendentu no turpmākas dalības iepirkumā, ja:
      1. Ir pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
      2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā.
      3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma [25. panta](https://likumi.lv/ta/id/287760-publisko-iepirkumu-likums#p25) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem
      4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi 6.1 punkta 6.1.[1.](https://likumi.lv/ta/id/287760-publisko-iepirkumu-likums#p1), 6.1.[2.](https://likumi.lv/ta/id/287760-publisko-iepirkumu-likums#p2) un 6.1.[3. apakšpunkta](https://likumi.lv/ta/id/287760-publisko-iepirkumu-likums#p3) nosacījumi.
      5. pretendents ir ārzonā reģistrēta juridiskā persona vai personu apvienība.
      6. Pretendentu pārbaudi Pasūtītāja iepirkuma komisija veiks saskaņā ar Publisko iepirkumu likuma 9. pantā noteikto kārtību.
2. **IESNIEDZAMIE DOKUMENTI.**

# Pretendenta pieteikums dalībai iepirkumā saskaņā ar nolikuma 1.pielikumu.

# Komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija, gadījumā, ja pretendents ir juridiska persona.

# Pretendenta rakstisks apliecinājums par to, ka tam ir pieredze šī iepirkuma nolikumā minēto preču piegādē un ka tas ir sniedzis tādus ar preču piegādi saistītus pakalpojumus, kā Preces garantijas un pēcpārdošanas apkalpošanu, iesniedzot sarakstu par iepriekšējos divos gados veiktām preču piegādēm, norādot pasūtītājus un to kontaktinformāciju.

# Pretendents iesniedz tehnisko piedāvājumu atbilstoši Tehniskā piedāvājuma formai (Pielikums Nr.2) un apliecina piedāvātās automašīnas atbilstību iepirkuma dokumentos noteiktajām prasībām, apstiprina tās kvalitāti un garantiju. Piedāvātajai automašīnai ir jānodrošina garantijas remontu. Tehniskajam piedāvājumam var pievienot piedāvātās automašīnas attēlus un tml.

# Pretendenta finanšu piedāvājums, kas jāiesniedz atbilstoši nolikuma 3.pielikumā pievienotajai finanšu piedāvājuma veidlapai.

# PIEDĀVĀJUMU VĒRTĒŠANA UN IZVĒLES KRITĒRIJI

# Pasūtītāja iepirkumu komisija veic piedāvājumu salīdzināšanu un novērtēšanu.

# Pretendentu piedāvājumu atbilstību Nolikumā noteiktajām noformējuma prasībām, Pretendentu atlasi un piedāvājumu vērtēšanu Iepirkuma komisija veic slēgtā sēdē bez pretendentu klātbūtnes.

# Iepirkuma komisija izslēdz Pretendentu no dalības turpmākajās piedāvājumu izvērtēšanas stadijās, ja:

* + 1. Pretendents nav iesniedzis šī Nolikuma 7.nodaļā minētos dokumentus;
    2. Pretendenta iesniegtie dokumenti ir neatbilstoši iepirkuma nolikumā noteiktajām prasībām.

# Saskaņā ar Nolikumā noteikto piedāvājuma izvēles kritēriju, Iepirkuma komisija no piedāvājumiem, kas atbilst Nolikumā norādītajām prasībām, izvēlas piedāvājumu ar viszemāko cenu.

# IEPIRKUMA KOMISIJAS TIESĪBAS UN PIENĀKUMI

# Iepirkuma komisijas tiesības.

# Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzinā­šanai, kā arī lūgt, lai pretendents vai kompetenta institūcija papildina vai izskaidro sertifikātus un dokumentus, kas iesniegti komisijai.

# Iepirkuma komisija ir tiesīga noraidīt pretendenta piedāvājumu un izslēgt to no turpmākās dalības iepirkumā, ja tiek konstatēti Publisko iepirkuma likuma 9. panta astotās daļas paredzētie izslēgšanas noteikumi, pretendents neatbilst profesionālās darbības veikšanai vai pretendenta finansiālais stāvoklis, tehniskās un profesionālās spējas neatbilst Pasūtītāja nolikumā izvirzītajām prasībām.

# Pieaicināt ekspertu pretendentu un piedāvājumu atbilstības pārbaudē un vērtēšanā.

# Izvēlēties nākamo piedāvājumu, ja izraudzītais pretendents atsakās slēgt iepirkuma līgumu ar Pasūtītāju.

# Izbeigt vai pārtraukt iepirkumu Latvijas Republikā spēkā esošo normatīvo aktu noteiktajos gadījumos un kārtībā.

5.1.5. Atkarībā no iepirkuma pretendenta, kuram piešķirtas tiesības slēgt iepirkuma līgumu, piedāvājuma, pamatojoties uz Pasūtītāja budžeta iespējām pilnībā vai daļēji atteikties no iepirkuma priekšmeta apjoma.

# Iepirkuma komisijas pienākumi.

# Nodrošināt Iepirkuma procedūras norisi un dokumentēšanu.

# Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

# Pēc ieinteresēto piegādātāju pieprasījuma sniegt informāciju par iepirkuma dokumentāciju.

# Vērtēt pretendentus un to iesniegtos piedāvājumus saskaņā ar Nolikumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu.

1. **PRETENDENTA TIESĪBAS U N PIENĀKUMI**
   1. Pretendenta tiesības.
      1. Apvienoties grupā ar citiem pretendentiem un iesniegt vienu kopēju piedāvājumu.
      2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
      3. Citas Latvijas Republikā spēkā esošajos normatīvajos aktos noteiktās tiesības.
   2. Pretendenta pienākumi.
      1. Sagatavot piedāvājumus atbilstoši Nolikuma prasībām.
      2. Sniegt patiesu informāciju par savu kvalifikāciju un piedāvājumu.
      3. Sniegt atbildes uz iepirkuma komisijas pieprasījumiem par papildu informācijas sniegšanu.
      4. Segt visas izmaksas, kas saistītas ar piedāvājumu sagatavošanu un iesniegšanu.
2. **IEPRKUMA LĪGUMS**
   1. Par iepirkuma priekšmetu pasūtītājs ar izraudzīto pretendentu slēgs iepirkuma līgumu, pamatojoties uz pretendenta piedāvājumu un saskaņā ar Nolikuma noteikumiem, par pamatu ņemot Nolikumam pievienoto iepirkuma līguma projektu (nolikuma 4.pielikums).

Pielikumā:

1. Pretendenta pieteikums dalībai iepirkumā uz 1 lapas;
2. Tehniskā specifikācija/Tehniskā piedāvājuma uz 2 lapām;
3. Pretendenta finanšu piedāvājuma veidlapa uz 1 lapas;
4. Iepirkuma līguma projekts uz 4 lapām.

**1. pielikums**

**Uzņēmuma rekvizīti**

**PRETENDENTA PIETEIKUMS DALĪBAI IEPIRKUMĀ**

**Vieta**

**\_\_\_\_.\_\_\_.2018. Nr.\_\_**

# Iepazinušies ar iepirkuma „ Automašīnas iegāde Ventspils pašvaldības vajadzībām”, iepirkuma identifikācijas Nr.VND2018/44 nolikumu, mēs, apakšā parakstījušies, piedāvājam veikt automašīnas piegādi saskaņā ar iepirkuma nolikuma prasībām un piekrītot visiem iepirkuma nolikuma noteikumiem par kopējo līgumcenu.

(piedāvātā līgumcena EUR (bez PVN) vārdos un skaitļos)

Ar šī pieteikuma iesniegšanu:

* Apņemamies ievērot visas iepirkuma prasības;
* Apstiprinām, ka esam pilnībā iepazinušies ar iepirkuma dokumentiem un šajā piedāvājuma cenā pilnībā iekļāvuši visas šai sakarībā paredzētās izmaksas, un mums nav nekādu neskaidrību un pretenziju tagad, kā arī atsakāmies tādas celt visā iepirkuma līguma darbības laikā;
* Garantējam sniegto ziņu patiesumu un precizitāti.

Apliecinām, ka:

* Piedāvātajai automašīnai tiek dota garantija 5 (pieci) gadi;
* Esam iepazinušies ar sagatavoto līgumprojektu un piekrītam tā nosacījumiem;
* Nekādā veidā neesam ieinteresēti nevienā citā piedāvājumā, kas iesniegts šajā iepirkumu procedūrā;
* Nav tādu apstākļu, kuri liegtu mums piedalīties iepirkuma procedūrā un pildīt nolikumā un Tehniskajā specifikācijā norādītās prasības.

**Pretendents** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pretendenta nosaukums

pretendenta adrese, tālruņa (faksa) numuri

vienotais reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pretendenta bankas rekvizīti

vadītāja vai pilnvarotās personas amats, vārds un uzvārds

mob.tel., e-pasts

Z.v. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vadītāja vai pilnvarotās personas paraksts

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Personas, kas parakstīs iepirkuma līgumu vārds, uzvārds, amats

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Personas, kas parakstīs iepirkuma līgumu, tālruņa Nr.

**2. pielikums**

**“Automašīnas iegāde Ventspils pašvaldības vajadzībām”,**

**iepirkuma identifikācijas Nr.VND2018/44**

**TEHNISKĀ SPECIFIKĀCIJA/ TEHNISKAIS PIEDĀVĀJUMS**

|  |  |  |
| --- | --- | --- |
| ***Pozīcija*** | ***Prasība*** | ***Pretendenta piedāvājums*** |
| ***1*** | ***2*** | ***3*** |
| ***Marka, modelis*** |  |  |
| ***Skaits (gab.)*** | 1 (viens) gab. |  |
| *Izlaiduma/ražošanas gads* | 2018. gads (jauns) |  |
| *Nobraukums* | Ne lielāks par 50 km |  |
| *Automobiļa veids un klase*  *(pēc LPAA klasifikatora)* | Vieglais pasažieru (M1)  Kompaktā apvidus (Jc) |  |
| *Virsbūves tips* | Apvidus |  |
| *Krāsa* | Metāliska (pēc Pasūtītāja izvēles) |  |
| *Motora jauda* | Ne mazāka par 80 kW |  |
| *Dzinēja darba tilpums* | Ne lielāks par 1500 cm3 |  |
| *Degvielas veids* | Dīzelis |  |
| *Degvielas patēriņš kombinētajā ciklā* | Ne lielāks kā 5,0 l/100 km  (pēc ražotāja datiem) |  |
| *Pārnesuma kārba,* | Mehāniskā |  |
| *Pārnesumu skaits* | Ne mazāk kā 6 pārnesumi |  |
| *Piedziņas veids* | Saslēdzama pilnpiedziņa 4WD (4x4) |  |
| *Pretaizdzīšanas ierīce* | Sertificēta signalizācija |  |
| *Drošības aprīkojums* | Vadītāja un priekšējā pasažiera gaisa drošības spilveni (priekšējie un sānos) |  |
| *Drošības sistēmas* | ESP kontroles sistēma ar ASR (vai analogs)  ABS ar avārijas bremzēšanas palīdzības sistēmu |  |
| *Sēdvietu skaits* | 5 sēdvietas salonā (2+3) |  |
| *Riepas* | Vieglmetāla diski R17 (ražotāja rūpnīcas);  Riepu izmērs R17;  Riepu spiediena kontroles sistēma;  Vasaras riepas un papildus ziemas riepas. |  |
| *Rezerves ritenis* | Pilna izmēra rezerves ritenis |  |
| *Durvis* | Ne mazāk kā 4 (četras) durvis |  |
| *Logu pacēlāji, spoguļi* | Elektriski paceļami priekšējie un aizmugurējie logu pacēlāji;  Elektriski regulējami un apsildāmi ārējie atpakaļskata spoguļi |  |
| *Riteņu garenbāze* | Ne mazāka par 2670 mm |  |
| *Automašīnas garums* | Ne lielāks par 4400 mm |  |
| *Automašīnas platums bez sānu spoguļiem* | Ne mazāks par 1800 mm |  |
| *Automašīnas augstums* | Ne lielāks par 1700 mm |  |
| *Klīrenss* | Zem priekšējās un aizmugurējās ass, ne mazāks kā 200 mm |  |
| *Bagāžas nodalījuma tilpums* | Ne mazāks kā 1550 litri  (ar nolaistiem aizmugures sēdekļiem) |  |
| *Minimālā garantija* | Ne mazāk kā 5 gadi vai 150’000 km  (ko noteikusi ražotāja rūpnīca) |  |
| *Rūpnīcas papildus aprīkojums* | Centrālā atslēga ar tālvadības pulti;  Apsildāms aizmugurējais logs ar logu tīrītāju;  Jumta sliedes;  Priekšējie miglas lukturi;  Kruīza kontrole;  Stāvvietā novietošanās sensori aizmugurē;  Atpakaļgaitas kamera;  Aklās zonas brīdinājuma sistēma;  Priekšējais elkoņbalsts;  Sakabes ierīce (piekabes āķis);  Gaisa kondicionētājs/klimata kontrole;  Navigācija ar skārienjūtīgu ekrānu, radio komplekts, USB ligzda un Bluetooth, tālvadība pie stūres;  Gumijas paklājiņi salonam (4 gab.) |  |
| *Drošības komplekts* | Avārijas trīsstūris, ugunsdzēšamais aparāts, aptieciņa un drošības veste |  |
| *CO2 izmešu daudzums* | Ne vairāk par 125 g/km (atbilst Euro 6) [[1]](#footnote-1) |  |
| *Piegādes laiks* | Ne vairāk kā 150 dienas no līguma noslēgšanas |  |
| *Cits* | Automašīnas reģistrācija CSDD uz Pasūtītāja vārda (apliecība, nr. zīmes, tehniskā apskate);  Cenā iekļauti visi nodokļi, nodevas, piegādes izdevumi, pirmspārdošanas sagatavošana, OCTA un KASKO apdrošināšana 1 (vienam) gadam. |  |

**3. pielikums**

**FINANŠU PIEDĀVĀJUMS**

**Iepirkums: „Automašīnas iegāde Ventspils pašvaldības vajadzībām”**

**Identifikācijas Nr. VND 2018/44**

1. **Iesniedza**

|  |  |
| --- | --- |
| **Pretendenta nosaukums** | **Rekvizīti** |
|  |  |

1. **Iesniedzēja kontaktpersona**

|  |  |
| --- | --- |
| **Vārds, uzvārds** |  |
| **Adrese** |  |
| **Tālr./fax** |  |
| **e- pasta adrese** |  |

1. **Piedāvājums**
   1. Mēs piedāvājam izpildīt tehniskajā specifikācijā noteiktos darbus iepirkuma dokumentos norādītajā kārtībā un termiņos **par sekojošu cenu:**

|  |  |  |  |  |
| --- | --- | --- | --- | --- |
| **Tāme euro (EUR)** | | | | |
| **Nr.p.k.** | **Izmaksu pozīcija** | **Vienības cena**  **(bez PVN)** | **Vienību skaits** | **Izmaksu pozīcijas cena**  **(bez PVN)** |
| 1. | *<preces nosaukums>* | *1* | *1* | *<…>* |
| **Preču kopējā cena (bez PVN)** | | | |  |
| **21%** **PVN summa** | | | |  |
| **Preču kopējā cena (ieskaitot PVN) (iepirkuma līguma summa)** | | | |  |

|  |  |
| --- | --- |
| **Vārds, uzvārds,**  **Amats** |  |
| **Paraksts\*, zīmoga nospiedums** |  |
| **Datums** |  |

*\*Piedāvājumu paraksta Pretendenta paraksta tiesīgā amatpersona*

**4. pielikums**

**Līguma projekts**

LĪGUMA PROJEKTS

Ventspilī 2018.gada \_\_. \_\_\_\_\_

**Ventspils novada pašvaldība**, (Reģ.Nr. 90000052035) juridiskā adrese: Skolas iela 4, Ventspils, LV-3601, tās domes priekšsēdētāja Aivara Muceniekapersonā, kurš darbojas uz likumu „Par pašvaldībām” pamata, turpmāk saukts ***Pasūtītājs*** un

**xxx “xxxxxxxxx”,** nodokļu maksātāja reģistrācijas Nr. xxxxxxxxxxxx, adrese: xxxxxxxxxxxxxxxxxxx, tās xxxxxx xxxxxxxx xxxxxxxxxxxx personā, kurš darbojas uz xxxxxxxxx pamata, turpmāk saukts ***Pārdevējs***, tālāktekstāsaukti ***Līdzēji***,

pamatojoties uz Ventspils novada pašvaldības rīkoto iepirkumu „**Automašīnas iegāde Ventspils novada pašvaldības vajadzībām**” Id. Nr. VND 2018/44, turpmāk tekstā saukts Konkurss, rezultātiem un ***Pārdevēja*** iesniegto piedāvājumu, noslēdz šādu līgumu, turpmāk tekstā – Līgums:

1. **LĪGUMA PRIEKŠMETS**
   1. Pārdevējs pārdod Pasūtītājam, un Pasūtītājs pērk no Pārdevēja automašīnu, atbilstoši Konkursa nolikuma tehniskai specifikācijai, turpmāk tekstā saukta Prece.
2. **PRECES PIEŅEMŠANAS – NODOŠANAS KĀRTĪBA**
   1. Preces nodošanu Pasūtītājam Pārdevējs veic pēc adreses: Skolas iela 4, Ventspils, LV-3601.
   2. Līgums stājas spēkā ar tā parakstīšanas brīdi un ir spēkā līdz brīdim, kad Līdzēji ir izpildījuši visas savas saistības, vai līdz brīdim, kad Līdzēji ir panākuši vienošanos par Līguma izpildes pārtraukšanu, vai arī līdz brīdim, kad kāds no Līdzējiem, saskaņā ar šo Līgumu, to lauž vienpusēji.
   3. Par Preces nodošanas dienu tiek uzskatīta diena, kurā Pārdevējs ir nodevis Pasūtītājam Preci, ko apliecina Pasūtītāja paraksts uz preces pavadzīmes-rēķina vai pieņemšanas-nodošanas akta.
   4. Preces pavadzīmi-rēķinu vai pieņemšanas-nodošanas aktu Pasūtītājs paraksta *piecu* darba dienu laikā no Preces saņemšanas brīža. Pie Preces pieņemšanas Pasūtītājs pēc saviem ieskatiem ir tiesīgs veikt preču iepriekšēju pārbaudi, lai pārliecinātos par tās atbilstību Līguma noteikumiem.
   5. Pasūtītājs pēc saviem ieskatiem pie Preces pieņemšanas ir tiesīgs pieaicināt ekspertus vai citus speciālistus, vai veikt testus, lai pārliecinātos par Preces atbilstību Līguma noteikumiem.
   6. Pārbaudes un testi, kuri nav noteikti Līgumā un kurus Pasūtītājs nolemj veikt pie Preces pieņemšanas, tiek veikti uz Pasūtītāja rēķina, tomēr, ja šīs pārbaudes vai testa laikā tiek konstatēta Preces neatbilstība Līgumam, tad atkārtotā šāda pārbaude vai tests tiek veikts jau uz Pārdevēja riska un rēķina.
   7. Pasūtītājs ir tiesīgs nepieņemt Pārdevēja Preci, ja Pasūtītājs pie Preces pieņemšanas konstatē, ka Preces ir nekvalitatīvas vai neatbilst Līguma noteikumiem. Šādā gadījumā Pasūtītājs sastāda aktu, kurā norāda konstatētos trūkumus un to novēršanas termiņus, un šo aktu iesniedz Pārdevējam. Šajā punktā noteiktais trūkumu novēršanas termiņš neietekmē Pasūtītāja tiesību aprēķināt līgumsodu par Pārdevēja saistību izpildes kavējumu.
   8. Pārdevējs ir atbildīgs par Preces pilnīgas vai daļējas bojāejas vai bojāšanās risku līdz tās nodošanai Pasūtītājam.
3. **KVALITĀTE UN GARANTIJA**
   1. Pārdevējs garantē, ka piegādātā Prece atbilst konkursa nolikuma norādītajiem parametriem un citiem Līguma noteikumiem.
   2. Pārdevējs garantē, ka piegādātā Prece būs augstas kvalitātes un atbildīs visu to Latvijas Republikas spēkā esošo normatīvo aktu prasībām, kas uz to attiecas.
4. **LĪDZĒJU TIESĪBAS UN PIENĀKUMI**
   1. Pārdevēja tiesības un pienākumi:
      1. Pārdevējs ir atbildīgs par Preces atbilstību Līguma noteikto un Latvijas Republikā spēkā esošo normatīvo aktu prasībām.
      2. Pārdevējs apņemas Preču piegādi, kā arī ar tām saistītos pakalpojumus, ja tādi ir paredzēti, veikt Pasūtītāja personālam noteiktajā darba laikā.
      3. Pārdevējs piegādā Preci Pasūtītājam **150 kalendārās dienās** no Līguma noslēgšanas dienas.
      4. Pārdevējs apņemas uzskatīt par konfidenciāliem jebkuru no Pasūtītāja saistībā ar šī Līguma izpildi saņemto dokumentāciju. Pārdevējs apņemas minēto dokumentāciju bez iepriekšējas rakstiskas Pasūtītāja piekrišanas nepublicēt un nenodot trešajām personām, izņemot nodošanu tiesībsargājošajām vai valsts pārvaldes iestādēm normatīvajos aktos noteiktajos gadījumos un kārtībā.
      5. Pārdevējs nav tiesīgs nodot Līguma izpildi trešajām personām, bez Pasūtītāja rakstiskas piekrišanas.
   2. Pasūtītāja tiesības un pienākumi:
      1. Pasūtītājs apņemas veikt samaksu par Preci šajā līgumā noteiktajos termiņos un kārtībā.
      2. Pasūtītājs apņemas Līgumā noteiktajā kārtībā parakstīt attiecīgo Preču pavadzīmi-rēķinu vai Preču pieņemšanas-nodošanas aktu, vai arī rakstiski sniegt motivētu atteikumu Preci pieņemt.
5. **LĪGUMA CENA UN NORĒĶINU KĀRTĪBA**
   1. Preces kopējā cena, kuru Pasūtītājs maksā Pārdevējam ir EUR \_\_\_\_\_\_\_\_\_\_ (\_\_\_\_\_\_\_\_\_\_\_\_), un pievienotās vērtības nodoklis 21% - EUR \_\_\_\_\_\_\_\_\_\_\_ (\_\_\_\_\_\_\_\_\_\_\_), kas kopā sastāda EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_) turpmāk tekstā saukta Līguma cena, saskaņā ar Pielikumu nr.1 - *Finanšu piedāvājums*.
   2. Līguma cenas samaksu Pārdevējam Pasūtītājs veic saskaņā ar faktiski piegādāto un/vai Līgumā noteiktajā kārtībā pieņemto Preci. Pasūtītājs samaksā 10 (desmit) darba dienu laikā pēc preces pieņemšanas – nodošanas akta, preču pavadzīmes-rēķina parakstīšanas, pārskaitot naudu Pārdevēja iesniegtajā rēķinā norādītajā bankas kontā.
6. **IZMAIŅAS LĪGUMĀ, TĀ DARBĪBAS PĀRTRAUKŠANA**
   1. Līgumu var papildināt, grozīt vai izbeigt, Līdzējiem savstarpēji vienojoties. Jebkuri līguma grozījumi vai papildinājumi tiek noformēti rakstveidā un kļūst par šī līguma neatņemamām sastāvdaļām.
   2. Līguma cena nedrīkst tikt grozīta un vienību cenas paliek nemainīgas Līguma izpildes laikā.
   3. Pasūtītājs ir tiesīgs vienpusēji pārtraukt Līgumu, nosūtot Pārdevējam rakstisku paziņojumu, ja izpildās kaut viens no zemāk minētajiem nosacījumiem:
      1. ja Pārdevējs ir nokavējis jebkuru no Līgumā vai tā pielikumos noteiktajiem piegādes termiņiem un ja Pārdevēja nokavējums ir sasniedzis vismaz 10 (desmit) dienas; vai
      2. ja Pārdevējs nepilda kādas citas saistības saskaņā ar Līgumu, un ja Pārdevējs minēto saistību neizpildi nav novērsis 10 (desmit) dienu laikā pēc Pasūtītāja rakstiska paziņojuma par šādu saistību neizpildi saņemšanas.
   4. Gadījumā, ja Līdzēji pārtrauc šo Līgumu pirms tā izpildes, Līdzēji sastāda aktu, ar kuru tiek fiksētas uz šī Līguma pārtraukšanas brīdi Pārdevēja piegādātās un Līgumā noteiktā kārtībā pieņemtās Preces. Pasūtītājs veic norēķinu ar Pārdevēju par saskaņā ar šo aktu pieņemtajām Precēm, atbilstoši Līgumā noteiktajiem izcenojumiem. Pasūtītājs ir tiesīgs no Pārdevējam izmaksājamās summas ieturēt aprēķināto līgumsodu un/vai zaudējumu atlīdzību.
7. **LĪDZĒJU ATBILDĪBA**
   1. Ja Pārdevējs nepiegādā, nenodrošina Līgumā noteiktos Preces apjomus, Pārdevējs maksā Pasūtītājam līgumsodu 0,05% (piecas simtās daļas procenta) apmērā no termiņā nepiegādāto/nenodrošināto Preču vērtības par katru nokavējuma dienu, bet ne vairāk kā 10% no Līguma cenas.
   2. Ja Pasūtītājs neveic samaksu par Preci Līgumā noteiktajos termiņos, tad Pasūtītājs maksā Pārdevējam līgumsodu 0,05% (piecas simtās daļas procenta) apmērā no termiņā nesamaksātās summas par katru nokavējuma dienu bet ne vairāk kā 10% no Līguma cenas.
   3. Gadījumā, ja Pārdevējs nepilda vai atsakās pildīt Līgumu, vai ja Līgums tiek pārtraukts Pārdevēja vainas dēļ, tajā skaitā Līguma vispārīgo noteikumu 6.3. punktā noteiktajā kārtībā, Pārdevējs maksā vienreizēju līgumsodu 20% (divdesmit procentu) apmērā no kopējās Līguma cenas.
   4. Līdzēji atbild par sakarā ar šī Līguma neizpildi vai nepienācīgu izpildi otram Līdzējam vai trešajām personām nodarītajiem zaudējumiem saskaņā ar Latvijas normatīvajiem aktiem.
8. **STRĪDU RISINĀŠANAS KĀRTĪBA**
   1. Šī Līguma gaitā radušās domstarpības Līdzēji risina savstarpēju pārrunu ceļā, taču, ja tas nedod vēlamos rezultātus, tad Latvijas Republikas normatīvo aktu noteiktajā kārtībā.
   2. Visi paziņojumi un pavēstes, kas nogādāti uz Līguma 11. punktā (Līdzēju rekvizīti) norādītajām adresēm, skaitās izsniegti. Mainot kādu no Līguma 11.punktā (Līdzēju rekvizīti) norādītajiem rekvizītiem, Līdzēji apņemas 3 (trīs) dienu laikā viens otram paziņot par notikušajām izmainām.
9. **NEPĀRVARAMA VARA**
   1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
   2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
   3. Ikviens no Līdzējiem ir tiesīgs vienpusēji pārtraukt līgumu, nosūtot otram Līdzējam rakstisku paziņojumu vismaz 30 (trīsdesmit) dienas iepriekš, ja nepārvaramas varas apstākļi, kuri ierobežo Līguma izpildi, nepārtraukti turpinās ilgāk par trim mēnešiem.
10. **CITI NOTEIKUMI**
    1. Diena Līguma ietvaros ir kalendārā diena un mēnesis ir kalendārais mēnesis.
    2. Šis līgums ir saistošs Pasūtītājam un Pārdevējam, kā arī visām trešajām personām, kas likumīgi pārņem viņu tiesības un pienākumus.
    3. Līgums ir noslēgts, tiek interpretēts un pildīts saskaņā ar Latvijas Republikā spēkā esošajiem normatīvajiem aktiem.
    4. Šis Līgums ir sastādīts latviešu valodā divos eksemplāros uz \_\_ (\_\_\_\_\_) lapām, ar vienādu juridisko spēku, no kuriem viens glabājās pie Pasūtītāja un viens pie Pārdevēja.
11. **LĪDZĒJU REKVIZĪTI UN PARAKSTI**

|  |  |
| --- | --- |
| ­­­**Pasūtītājs:** | **Pārdevējs:** |
| <Uzņēmēja nosaukums>  <paraksta tiesīgās personas amats, vārds un uzvārds> | <Pasūtītāja nosaukums>  <paraksta tiesīgās personas amats, vārds un uzvārds> |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Parakstīšanas vieta un datums | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Parakstīšanas vieta un datums |

1. Pretendents piedāvājumā iekļauj dokumentus, kas apliecina attiecīgā transportlīdzekļa oglekļa dioksīda emisijas un piesārņotāju – slāpekļa oksīdu, metānu nesaturošo ogļūdeņražu un cieto daļiņu – emisijas. [↑](#footnote-ref-1)